Komission direktiivi 82/624/ETY, annettu 1 päivänä heinäkuuta 1982, alkoholometrejä ja alkoholohydrometrejä koskevan jäsenvaltioiden lainsäädännön lähentämisestä annetun neuvoston direktiivin 76/765/ETY mukauttamisesta tekniikan kehitykseen



Virallinen lehti nro L 252 , 27/08/1982 s. 0008 - 0009

Suomenk. erityispainos Alue 13 Nide 12 s. 0110

Espanjank. erityispainos: Luku 13 Nide 12 s. 0256

Ruotsink. erityispainos Alue 13 Nide 12 s. 0110

Portugalink. erityispainos: Luku 13 Nide 12 s. 0256



KOMISSION DIREKTIIVI, annettu 1 päivänä heinäkuuta 1982, alkoholometrejä ja alkoholohydrometrejä koskevan jäsenvaltioiden lainsäädännön lähentämisestä annetun neuvoston direktiivin 76/765/ETY mukauttamisesta tekniikan kehitykseen (82/624/ETY) EUROOPAN YHTEISÖJEN KOMISSIO, JOKA ottaa huomioon Euroopan talousyhteisön perustamissopimuksen, ottaa huomioon mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/316/ETY(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 17 artiklan, sekä katsoo, että neuvoston direktiivin 76/765/ETY(2) antamisen jälkeen on uutta tekniikkaa kehitetty alkoholipitoisuuden määrittämiseen käytettävien lämpömittareiden alalla; sen vuoksi mainittua direktiiviä olisi muutettava, ja tässä direktiivissä esitetyt toimenpiteet ovat mittauslaitteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 76/765/ETY liitteen 9 kohta tämän direktiivin liitteellä. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivänä toukokuuta 1983. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 1 päivänä heinäkuuta 1982. Komission puolesta Karl-Heinz NARJES Komission jäsen (1) EYVL N:o L 202, 6.9.1971, s. 1 (2) EYVL N:o L 262, 27.9.1976, s. 143 LIITE 9. ALKOHOLIPITOISUUDEN MÄÄRITTÄMISEEN KÄYTETTÄVÄT LÄMPÖMITTARIT 9.1 Alkoholipitoisuuden määrittämiseen käytettävissä laitteissa olevat lämpömittarit Jos laite, jota käytetään alkoholipitoisuuden määrittämiseen kuuluu II tai III luokkaan, elohopean laajenemiseen perustuva lämpömittari, joka on lasisuojuksessa, voi kuulua laitteeseen. 9.1.1 Lämpömittarin on oltava jaettu 0,1 tai 0,2 tai 0,5 °C ja siinä ei tarvitse olla 0 °C asteikkomerkkiä. 9.1.2 Jakovälin pituuden on oltava vähintään: 0,8 mm, kun lämpömittarin asteikko on jaettu 0,1 ja 0,2 °C; 1,0 mm, kun lämpömittarin asteikko on jaettu 0,5 °C. 9.1.3 Jakopiirron paksuus ei saa olla suurempi kuin yksi viidesosa jakovälin leveydestä. 9.1.4 Suurin sallittu virhe on: ± 0,10 °C, jos lämpömittarin jakoväli on 0,1 °C; ± 0,20 °C, jos lämpömittarin jakoväli on 0,2 tai 0,5 °C. 9.1.5 ETY-ensivakauksessa laitteessa olevan lämpömittarin virhe määritetään vähintään kolmessa asteikon kohdassa. 9.2 Lämpömittarit, jotka eivät sisälly alkoholipitoisuuden määrittämiseen käytettäviin laitteisiin 9.2.1 Jos laite, jota käytetään alkoholipitoisuuden määrittämiseen kuuluu I luokkaan, sen kanssa käytettävän lämpömittarin on oltava: - tyypiltään joko metallin resistenssiin perustuva, jolla voidaan mitata määritettävän vesi- ja alkoholiseoksen lämpötila, suurimman sallittavan virheen ollessa ± 0,1 °C; - tai elohopean laajenemiseen perustuvaa tyyppiä, jossa on lasikuori ja jakovälin arvo 0,1 tai 0,5 °C.Elohopealämpömittareissa on oltava asteikkomerkki 0 °C kohdalla, jakovälin pituuden on oltava vähintään 0,8 mm ja jakopiirron paksuus ei saa olla suurempi kuin yksi viidesosa jakovälin leveydestä. Suurin sallittava virhe, positiivinen tai negatiivinen, on yksi jakoväli. 9.2.2 Jos laite, jota käytetään alkoholipitoisuuden määrittämiseen, kuuluu II tai III luokkaan, sen yhteydessä käytettävän lämpömittarin tulee olla elohopean laajenemiseen perustuvaa tyyppiä, jossa on lasikuori. 9.2.2.1 Lämpömittarin asteikko jaetaan 0,1 tai 0,2 tai 0,5 °C. Siinä on asteikkomerkki 0 °C kohdalla. 9.2.2.2 Jakovälin pituuden on oltava vähintään: - 0,8 mm, lämpömittareiden osalta, joiden asteikko on jaettu 0,1 tai 0,2 °C; - 1,0 mm, lämpömittareiden osalta, joiden asteikko on jaettu 0,5 °C. 9.2.2.3 Jakopiirtojen paksuus ei saa olla suurempi kuin yksi viidesosa jakovälin leveydestä. 9.2.2.4 Suurin sallittu virhe, positiivinen tai negatiivinen, on: ± 0,10 °C, kun lämpömittari on jaettu 0,1 °C; ± 0,20 °C, kun lämpömittari on jaettu 0,2 tai 0,5 °C.